เทรด SET50 DW ต่อเนื่อง หลังหุ้นผันผวนหนุนนักลงทุนเล่นรอบ
การเคลื่อนไหวของดัชนีหลักทรัพย์อ้างอิงวานนี้ ส่งผลให้นักลงทุนเทรด SET50 DW หนาแน่นต่อเนื่อง
1 ก.ย. 2558

บล.แมคควอรี เผย การเคลื่อนไหวของดัชนีหลักทรัพย์อ้างอิงวานนี้ ส่งผลให้นักลงทุนเทรด SET50 DW หนาแน่นต่อเนื่อง โดยมีแรงซื้อขายใน SET50 Put เป็นจำนวนมาก หลังจากการปรับตัวขึ้นต่อเนื่องของดัชนีหลักทรัพย์อ้างอิง ขณะที่นักลงทุนบางส่วนเทรด SET50 Call สลับในระหว่างวัน สำหรับ DW28 ที่ได้รับความสนใจ ได้แก่ S5028P1509C S5028P1510B และ S5028C1510A ซึ่งเป็นรุ่นที่ตอบสนองต่อการเปลี่ยนแปลงของดัชนีหลักทรัพย์อ้างอิงได้อย่างรวดเร็ว
ส่วนทางด้าน DW บนหุ้นรายตัว นักลงทุนหันมาให้ความสนใจ DW ในหุ้นกลุ่มธนาคาร หลังจากที่มีแรงขายหุ้นพลังงานกดดันตลาด ซึ่งส่งผลให้ Put DW บนหุ้นพลังงานปรับตัวขึ้น ตัวอย่าง เช่น PTT28P1511A +2.6% เทียบกับหุ้นอ้างอิงที่ปิด –0.4% ส่วน PTTE28P1602A +3.8% เทียบกับหุ้นอ้างอิงที่ปิดร่วง -1.9%
ทางด้าน DW บนหุ้นธนาคารยังคงมีแรงกดดันเข้ามาในวันนี้ ส่งผลให้หุ้นธนาคารส่วนใหญ่ปิดลบ ยกเว้น KBANK ปิด +1.4% ส่วน DW หุ้นเทคโนโลยี เป็นอีกหนึ่งกลุ่มที่ได้รับความสนใจจากการปรับตัวขึ้นของหุ้นอ้างอิง ตัวอย่าง DW28 ที่เกี่ยวข้อง เช่น JAS28C1510A +28.6%  JAS28C1511A +24.0% เทียบกับหุ้นอ้างอิงที่ปรับตัวขึ้น +7.6% ส่วน ADVA28C1510A +15.4% เทียบกับหุ้นอ้างอิงที่ปรับตัวขึ้น +3.5% ตามลำดับ ทั้งนี้ ราคา Put DW ร่วงลงสวนทางหุ้นอ้างอิง เช่น ADVA28P1511A -15.7% เป็นต้น
ทางด้านข้อมูลการซื้อขาย DW28 ณ สิ้นวัน นักลงทุนซื้อสุทธิ DW ในหุ้นธนาคาร เทคโนโลยี และรวมทั้ง SET50 Call นำโดย KBAN28C1511A 4.9 ล้านหน่วย TRUE28C1512A 1.3 ล้านหน่วย และ S5028C1510A 1.0 ล้านหน่วย ส่วนทางด้านแรงขายสุทธิ นักลงทุนขาย IVL28C1511A กว่า 9.3 ล้านหน่วย S5028P1509C 3.1 ล้านหน่วย รวมทั้ง TOP28C1511A STEC28C1512A และ ADVA28C1510A
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 39,036.56 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,652.05 ล้านบาท
คิดเป็น 4.2%  